CELEX: 62014CN0219
Language: et
Date: 2014-05-06 00:00:00
Title: Eelotsusetaotlus, mille on esitanud Employment Tribunals, Birmingham (Ühendkuningriik) 6. mail 2014 – Kathleen Greenfield versus The Care Bureau Ltd (Kohtuasi C-219)

14.7.2014   
            
            
               ET
            
            
               Euroopa Liidu Teataja
            
            
               C 223/8
            
         Eelotsusetaotlus, mille on esitanud Employment Tribunals, Birmingham (Ühendkuningriik) 6. mail 2014 – Kathleen Greenfield versus The Care Bureau Ltd
   (Kohtuasi C-219)
   2014/C 223/11
   Kohtumenetluse keel:inglise
   
      Eelotsusetaotluse esitanud kohus
   
   Employment Tribunals, Birmingham
   
      Põhikohtuasja pooled
   
   
      Kaebaja: Kathleen Greenfield
   
      Vastustaja: The Care Bureau Ltd
   
      Eelotsuse küsimused
   
   
               i.
            
            
               Kas „pro rata temporis” põhimõtet, mille sätestab raamkokkuleppe klausli 4 punkt 2, tuleb tõlgendada nii, et selle sätte kohaselt peab siseriiklikust õigusaktist (nagu Regulations 13, 13A and 14 of the Working Time Regulations) tulenema, et olukorras, kus töötaja töötundide arv suureneb, kohandatakse juba kogunenud puhkusepäevade arvu proportsionaalselt suurenenud töötundide arvuga, mille tulemusel on töötajal, kelle töötundide arv suurenes, õigus saada rohkem puhkust, mille kestus on ümber arvutatud vastavalt töötundide arvu suurenemisele?
            
         
               ii.
            
            
               Kas raamkokkuleppe klausli 4 punkti 2 või tööaja korralduse direktiivi (1) artiklit 7 tuleb tõlgendada nii, et need sätted välistavad selle, et siseriiklikust õigusaktist (nagu Regulations 13, 13A and 14 of the Working Time Regulations) peab tulenema, et olukorras, kus töötaja töötundide arv suureneb, kohandatakse juba kogunenud puhkusepäevade arvu proportsionaalselt suurenenud töötundide arvuga, mille tulemusel on töötajal, kelle töötundide arv suurenes, õigus saada rohkem puhkust, mille kestus on ümber arvutatud vastavalt töötundide arvu suurenemisele?
            
         
               iii.
            
            
               Kui vastus küsimusele (i) ja/või (ii) on jaatav, siis kas ümberarvutus kehtib üksnes tööaasta selle osa kohta, mil töötaja töötundide arv oli suurem, või muu ajavahemiku kohta?
            
         
               iv.
            
            
               Kas töötaja võetud puhkuse arvutamisel tuleb raamkokkuleppe klausli 4 punkti 2 või tööaja korralduse direktiivi artiklit 7 tõlgendada nii, et nende sätete kohaselt peab siseriiklikust õigusnormist (nagu Regulations 13, 13A and 14 of the Working Time Regulations) tulenema, et töötajale, kellega töösuhe lõppeb, iga-aastase palgalise puhkuse asemel makstavat puhkusehüvitist ja töötajale, kellega töösuhe kestab, allesjäänud puhkusepäevi arvutatakse erineva meetodi alusel?
            
         
               v.
            
            
               Kui vastus küsimusele (iv) on jaatav, siis kuidas peavad need meetodid teineteisest erinema?
            
         
      (1)  Euroopa Parlamendi ja nõukogu 4. novembri 2003. aasta direktiiv 2003/88/EÜ tööaja korralduse teatavate aspektide kohta
   
      ELT L 299, lk 9; ELT eriväljaanne 05/04, lk 381.